**Zmluva o dielo**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v platnom znení (ďalej tiež len „**Zmluva**“),

medzi zmluvnými stranami

Číslo Objednávateľa:

Číslo Zhotoviteľa:

**Objednávateľ**

Názov: Ministerstvo pôdohospodárstva a rozvoja vidieka SR

Sídlo: Dobrovičova 12, 812 66 Bratislava

Zastúpený: Ing. Jaroslav Regec, generálny tajomník služobného úradu

Osoby oprávnené rokovať

a konať vo veciach zmluvných: Ing.Peter Remšík, tel.: +421 2 59 266 163,

a e-mail: [peter.remsik@land.gov.sk](mailto:peter.remsik@land.gov.sk)

technických: Ing.Peter Remšík, tel.: +421 2 59 266 163,

riaditeľ odboru hospodárskej správy a služieb

Mgr. Gabriel Jaššo, tel.: +421 259 266 107

e-mail: gabriel.jasso@land.gov.sk

Ing. Vladimír Badida, tel. +421 259 266 143

e-mail: vladimir.badida@land.gov.sk,

IČO: 00156621

DIČ: 2021291382

Bankové spojenie: Štátna pokladnica

IBAN: SK66 8180 0000 0070 0008 1105

SWIFT Kód:

(ďalej len „**Objednávateľ**“)

a

**Zhotoviteľ** [*uchádzač doplní obchodné meno spoločnosti]*

Sídlo: .................................. *[doplní uchádzač]*

Zapísaný v: .................................. *[doplní uchádzač]*

Zastúpený: .................................. *[doplní uchádzač]*

IČO: ...................................*[doplní uchádzač]*

DIČ: .................................. *[doplní uchádzač]*

IČ DPH: .................................. *[doplní uchádzač]*

Bankové spojenie: .................................. *[doplní uchádzač]*

IBAN: .................................. *[doplní uchádzač]*

SWIFT: .................................. *[doplní uchádzač]*

E-mail: .................................. *[doplní uchádzač]*

Tel.: .................................. *[doplní uchádzač]*

Kontaktná osoba: .................................. *[doplní uchádzač]*

(ďalej len „**Zhotoviteľ**“)

(Objednávateľ a Zhotoviteľ ďalej spoločne ako „**Zmluvné strany**“)

**Preambula**

Táto Zmluva je výsledkom verejného obstarávania vyhláseného Objednávateľom v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“), na predmet zákazky **„Zníženie spotreby energie pri prevádzke administratívnej budovy MPRV SR Rožňava ”**.

Predmet plnenia bude spolufinancovaný z nenávratného finančného príspevku (ďalej aj ako „NFP“) poskytnutého Objednávateľovi Ministerstvom životného prostredia Slovenskej republiky konajúcim prostredníctvom Slovenskej inovačnej a energetickej agentúry (ďalej aj ako „Poskytovateľ NFP“) na základe Zmluvy o poskytnutí nenávratného finančného príspevku (ďalej aj ako „Zmluva o NFP“) pre projekt „Zníženie spotreby energie pri prevádzke administratívnej budovy MPRV SR Rožňava”

**Všeobecné ustanovenia**

* 1. V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:
     1. „**Dielo“** znamená dielo - uskutočnenie rekonštrukčných stavebných a montážnych prác v rámci projektu „Zníženie spotreby energie pri prevádzke  administratívnej budovy MPRV SR Rožňava“ tak, ako je opísané v Opise predmetu zákazky, Projektovej dokumentácii, a ktoré má byť Zhotoviteľom vykonané podľa tejto Zmluvy.
     2. **„Harmonogram prác“** znamená harmonogram prác vypracovaný a odovzdaný Zhotoviteľom podľa Článku V Zmluvy.
     3. **„Lehota plnenia“** znamená lehotu na vykonanie Diela podľa bodu 5.1, ktorá je počítaná odo dňa protokolárneho odovzdania a prebratia Miesta plnenia.
     4. **„Miesto plnenia“** znamená miesto alebo miesta, kde má byť Dielo vyhotovené a akékoľvek iné miesta, ak sú v Zmluve definované ako súčasť Miesta plnenia. Miesto plnenia je v zmysle tejto Zmluvy zároveň staveniskom.
     5. **„Objednávateľ“** znamená osobu menovanú ako objednávateľ v záhlaví tejto Zmluvy.
     6. **„Ponuka Zhotoviteľa“** znamená ponuku, ktorú Zhotoviteľ predložil v zmysle ZVO, a na základe ktorej Zhotoviteľ vyhral vyššie uvedenú Verejnú súťaž.
     7. **„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.
     8. **„Preberací protokol“** znamená protokol vydaný podľa bodu 8.4.1 Zmluvy. Vzor Preberacieho protokolu tvorí Prílohu č. 5 Zmluvy.
     9. **„Projektová dokumentácia“ –** súbor dvojrozmerných schém a výkresov doplnených textovou časťou, slúžiacich najmä na popis Diela pre celkový proces jeho vykonania. Projektová dokumentácia tvorí Prílohu č. 2 Zmluvy.
     10. **„Rozpočet Diela“** znamená rozpočet Zmluvnej ceny v súlade s Oceneným výkazom výmer. Ocenený výkaz výmer Diela tvorí Prílohu č. 3 Zmluvy.
     11. **„Subdodávateľ“** znamená akúkoľvek osobu, ako je definovaná v Článku XV.
     12. **„Opis predmetu zákazky“** znamená Prílohu č. 1 Zmluvy. Tento dokument špecifikuje účel, rozsah a technické a iné kritériá a požiadavky na Dielo a ostatné plnenia.
     13. **„Technické normy“** znamenajú technické normy (STN, EN) vzťahujúce sa na akékoľvek práce na Diele, samotné Dielo, ako aj akékoľvek produkty, ktoré budú Dielom vyprodukované a ostatné normy uvedené v tejto Zmluve alebo normy definované Právnymi predpismi.
     14. **„Vyššia moc“** je definovaná v bode 11.4 Zmluvy.
     15. **„Záručná doba“** znamená záručnú dobu podľa Článku IX.
     16. **„Zhotoviteľ“** znamená osobu menovanú ako zhotoviteľ v záhlaví tejto Zmluvy.
     17. **„Zmluva“** znamená túto zmluvu o dielo v znení všetkých jej príloh a doplnení.
     18. **„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení na základe tejto Zmluvy vrátane DPH podľa Článku VI v súlade s Rozpočtom Diela.
     19. **„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

**Článok II**

**Predmet Zmluvy**

1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
2. Zhotoviteľ je povinný vyhotoviť a dokončiť pre Objednávateľa Dielo uskutočnenie rekonštrukčných stavebných a montážnych prác v rámci projektu „Zníženie spotreby energie pri prevádzke  administratívnej budovy MPRV SR Rožňava“ v  súlade s Opisom predmetu zákazky podľa Prílohy č. 1 tejto Zmluvy, Projektovou dokumentáciou, Zmluvou a Právnymi predpismi, a odstrániť na Diele akékoľvek vady.
3. Zhotoviteľ je povinný dodať materiál v súlade s Oceneným výkazom výmer, ktorý je Prílohou č. 3 tejto Zmluvy a ktorý je potrebný pre riadne vyhotovenie a dokončenie Diela.
4. Dielo musí spĺňať účely, pre ktoré je určené tak, ako sú špecifikované alebo vyplývajú zo Zmluvy, a Opisu predmetu zákazky.
5. Predmetom tejto Zmluvy sú najmä, nie však výlučne, nasledovné záväzky Objednávateľa:
6. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou.
7. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas.
8. Objednávateľ je riadne vykonané Dielo povinný v súlade s ustanoveniami tejto Zmluvy prevziať.

Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

**Článok III**

**Dokumentácia**

1. Zhotoviteľ prehlasuje, že Projektová dokumentácia podľa Prílohy č. 2 tejto Zmluvy a Objednávateľom poskytnuté údaje postačujú k tomu, aby v ich rozsahu mohlo byť dohodnuté Dielo zrealizované pri dodržaní Harmonogramu prác a  Výkazu výmer.
2. Ak sa v Projektovej dokumentácií nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú opravené na náklady Objednávateľa.
3. Zhotoviteľ berie na vedomie, že Objednávateľ bude mať na stavbe vlastný stavebný dozor. Meno osoby, vykonávajúcej funkciu stavebného dozoru bude zapísané pri začatí stavebných a montážnych prác do stavebného denníka. Stavebný dozor Objednávateľa bude osobne a systematicky sledovať postup prác, ich akosť a vykonávať zápisy v stavebnom denníku. Zhotoviteľ je povinný mu toto denne umožniť. Týmto Objednávateľ nepreberá v zmysle stavebného zákona zodpovednosť za riadne prevedenie Diela, ktoré prináleží Zhotoviteľovi.
4. Zhotoviteľ zabezpečí vedenie uskutočňovania Diela (stavby) odborne kvalifikovanou osobou - stavbyvedúcim z oblasti predmetu zákazky - pozemné stavby, ktorým preukazoval splnenie podmienok účasti v rámci verejného obstarávania na predmet zákazky „Zníženie spotreby energie pri prevádzke administratívnej budovy MPRV SR Rožňava”. Objednávateľ si vyhradzuje právo požiadať o výmenu stavbyvedúceho v prípade ak s ním nebude spokojný, s uvedením objektívneho dôvodu výmeny. Za objektívny dôvod výmeny sa považuje porušenie predpisov v oblasti bezpečnosti a ochrany zdravia pri práci, ako aj porušenie čl. 5 tejto Zmluvy.
5. Stavbyvedúci zodpovedá za vedenie uskutočňovania stavby, kontrolu stavebných prác a je povinný informovať Objednávateľa, resp. jeho oprávnených zástupcov o všetkých zmenách, nezrovnalostiach, odchýlkach, pokiaľ k nim prišlo v priebehu vykonávania prác na Diele.
6. Zhotoviteľ je povinný viesť denné záznamy o priebehu stavebných a iných prác riadne po celú dobu plnenia záväzkov v stavebnom denníku v súlade so zákonom č. 50/1976 Zb. o územnom plánovaní a stavebnom poriadku (stavebný zákon)v znení neskorších predpisov (ďalej len „stavebný zákon“), a to výhradne v slovenskom jazyku. Objednávateľ je oprávnený sledovať obsah stavebného denníka a pripájať doňho svoje zápisy, ak to vyžaduje povaha záznamu v stavebnom denníku. V prípade, že Zhotoviteľ považuje riešenie takejto veci za bezodkladné, je povinný túto skutočnosť v zázname uviesť a oznámiť to Objednávateľovi.
7. Povinnosť viesť stavebný denník končí dňom odstránenia všetkých vád a nedorobkov na Diele. Stavebný denník bude umiestnený po dobu zhotovovania Diela v Mieste plnenia.
8. Stavebný denník musí byť prístupný v priebehu vykonávania Diela kedykoľvek behom pracovnej doby, vrátane prípadných predĺžených či nočných smien. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Pripomienky Objednávateľa k spôsobu vedenia stavebného denníka sú pre Zhotoviteľa záväzné.
9. Naviac práce, nad rámec tejto Zmluvy, vyvolané chybami alebo neúplnosťou Projektovej dokumentácie, nezakladajú právo Zhotoviteľa na automatické zvýšenie ceny za Dielo, ani automatické právo na zmenu Lehoty plnenia. V prípade odsúhlasenia naviac prác Zmluvnými stranami sú Zmluvné strany povinné vyhotoviť písomný dodatok k Zmluve s vymedzením naviac prác, ich ceny, termínu ich vykonania a ďalších zmluvných dojednaní v súlade so ZVO.
10. Najneskôr k preberaniu Diela Zhotoviteľ dodá Objednávateľovi všetky príručky pre prevádzku a údržbu jednotlivých častí Diela, ako aj celého Diela a akýchkoľvek nevyhnutných dokumentov pre riadne užívanie, prevádzku a údržbu Diela a jednotlivých jeho častí.
11. Zhotoviteľ je povinný dokladovať Objednávateľovi certifikáty, záručné listy, atesty výrobkov na všetky výrobky, ktoré budú zabudované do Diela a to v lehote najmenej 7 kalendárnych dní pred ich použitím pri realizácii Diela. Zároveň všetky vyššie uvedené doklady odovzdá Objednávateľovi pri odovzdaní Diela podľa článku VIII Zmluvy. Uvedené doklady podľa predchádzajúcej vety tvoria prílohu Preberacieho protokolu, ktorý je uvedený v Prílohe č. 5 tejto Zmluvy.
12. Zhotoviteľ je povinný rešpektovať požiadavky Objednávateľa, ktoré sú v súlade s touto Zmluvou, ako aj súvisiace všeobecne záväzné právne predpisy SR a iné interné právne akty platné v objektoch – Mieste plnenia Objednávateľa, vykonávať Dielo riadne a včas tak, aby bolo najmä zabránené spáchaniu krádeže a iných trestných činov, vzniku škody na živote, na zdraví a na majetku Objednávateľa, zamedzené vzniku mimoriadnych udalostí a zabezpečená ochrana osôb, informácií, ako i služobného tajomstva v zmysle platných právnych predpisov a  zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov. Objednávateľ oboznámi Zhotoviteľa a jeho pracovníkov s príslušnými internými predpismi v Mieste plnenia, ktoré sa zaväzuje dodržiavať, pred začatím vykonávania Diela.

**Článok IV**

**Podmienky vykonania Diela**

1. Zhotoviteľ je zodpovedný za to, že Dielo a každá jeho časť budú vyhovovať Opisu predmetu zákazky, Zmluve a Právnym predpisom.
2. Ak sa to vyžaduje, Zhotoviteľ a Objednávateľ sú povinní vzájomne si poskytnúť, akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom.
3. Zhotoviteľ nesie zodpovednosť za správne umiestnenie všetkých častí Diela v súlade s Projektovou dokumentáciou, špecifikami Miesta plnenia, a je povinný napraviť každú chybu v situovaní, umiestnení, rozmeroch alebo vytýčení Diela v Mieste plnenia.
4. Bez ohľadu na ostatné povinnosti Zhotoviteľa podľa Zmluvy, Zhotoviteľ na vlastné riziko a zodpovednosť zabezpečí najmä, nie však výlučne nasledovné plnenia:
5. vyhotovenie Diela,
6. dopravu a vykládku materiálu v Mieste plnenia,
7. akékoľvek technické / stavebné úpravy Miesta plnenia nevyhnutné pre riadne vykonanie Diela, ako aj s tým spojené prípadné povolenia a súhlasy (s prihliadnutím na potrebnú súčinnosť Objednávateľa),
8. inštaláciu a montáž kompletného Diela v Mieste plnenia vrátane jeho zapojenia na všetky inžinierske siete (elektrina, voda, odpad a pod.),
9. ochranu Diela a Miesta plnenia počas realizácie Diela až do jeho dokončenia a prevzatia Objednávateľom. Zhotoviteľ tiež zabezpečí, aby nemali do Miesta plnenia prístup nepovolané osoby,
10. komplexné sprevádzkovanie Diela vrátane vykonania prípadných prevádzkových a komplexných skúšok.
11. Zhotoviteľ vyhlasuje, že sa s formou, povahou a podmienkami Miesta plnenia oboznámil pred podpisom tejto Zmluvy. Zhotoviteľ zároveň získal všetky informácie o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele, ako aj informácie o prístupových a príjazdových cestách k Miestu plnenia.
12. Objednávateľ je povinný Zhotoviteľovi odovzdať Miesto plnenia tak, aby Zhotoviteľ mohol vyhotoviť a dokončiť Dielo riadne a v súlade s Harmonogramom prác. V Mieste plnenia Diela Objednávateľ zabezpečí:
13. elektrickú prípojku 230V/ 16A,
14. miesto pre uloženie stavebného materiálu a kontajnera na stavebný odpad,
15. v spolupráci so Zhotoviteľom prístupovú komunikáciu,
16. odovzdanie kľúčov od priestoru pre uloženie drobného materiálu v objekte, Administratívnej budovy, ktoré bude mať k dispozícii len zástupca Zhotoviteľa,
17. sociálne priestory.
18. Zhotoviteľ bude oprávnený pre účely Diela používať všetky dostupné zdroje energií, vody, plynu a ďalších služieb dostupných v Mieste plnenia.
19. Nebezpečenstvo vzniku škody na Diele znáša výlučne Zhotoviteľ a to až do úplného prevzatia Diela zo strany Objednávateľa podľa Článku VIII Zmluvy.
20. Zhotoviteľ zodpovedá za primeraný poriadok na Mieste plnenia odo dňa odovzdania Miesta plnenia Zhotoviteľovi. Zhotoviteľ rovnako zodpovedá za dodržiavanie Právnych predpisov najmä v oblasti bezpečnosti a ochrane zdravia pri práci, životného prostredia a nakladania s odpadmi.
21. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z.z o odpadoch v znení neskorších predpisov. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
22. Zhotoviteľ zodpovedá za poriadok a čistotu na Mieste plnenia a počas vykonávania Diela je povinný priebežne odstraňovať na vlastné náklady stavebné odpady a nečistoty, ktoré sú výsledkom činnosti na Mieste plnenia a zároveň je povinný preukázať Objednávateľovi potvrdenia o likvidácii stavebného odpadu.
23. Zhotoviteľ zabezpečí a vykoná zaškolenie personálu Objednávateľa v oblasti riadneho používania Diela tak, aby po zaškolení bol Objednávateľ samostatne schopný používať Dielo na účely, na ktoré je vyhotovené.
24. Objednávateľ je oprávnený vstupovať na Miesto plnenia a kontrolovať postup Zhotoviteľa pri realizácií Diela, ako aj plnenie všetkých požiadaviek Objednávateľa v priebehu produkcie, výroby a vyhotovovania Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa Zhotoviteľa nezbavuje žiadnej povinnosti alebo zodpovednosti. Objednávateľ je oprávnený za účelom kontroly vykonávania Diela Zhotoviteľom zároveň zvolávať kontrolné dni. Kontrolné dni budú zvolávané Objednávateľom najneskôr tri pracovné dni vopred, ak sa Zmluvné strany nedohodnú inak. Na kontrolnom dni bude prítomný najmä zástupca Zhotoviteľa oprávnený konať vo veciach technických a zástupca Objednávateľa oprávnený vo veciach technických vrátane stavebného dozoru Objednávateľa. O kontrolnom dni sa vyhotoví zápis do stavebného denníka, ktorý všetci prítomní podpíšu.

Osoby oprávnené za Objednávateľa konať vo veciach technických v zmysle Zmluvy a stavebný dozor Objednávateľa, sú oprávnené najmä:

1. kontrolovať práce Zhotoviteľa na Diele,
2. nahliadať do dokumentácie Zhotoviteľa,
3. kedykoľvek vstúpiť na Miesto plnenia a viesť so Zhotoviteľom informatívne rozhovory za predpokladu dodržiavania bezpečnosti a ochrany zdravia pri práci,
4. sledovať plnenie Harmonogramu prác,
5. pri kontrolných dňoch obdržať požadované informácie alebo sa vyjadriť v súvislosti s technickou realizáciou Diela.
6. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote. Ak s prihliadnutím na povahu porušenia Zmluvy alebo dohodu Zmluvných strán nie je primeranou lehotou iná lehota, platí, že primeranou lehotou je desať (10) kalendárnych dní.

**Článok V**

**Lehota plnenia**

* 1. Lehota plnenia Diela je .....................mesiacov *(doplní sa podľa návrhu úspešného uchádzača)* odo dňa protokolárneho odovzdania a prebratia Miesta plnenia.
  2. Zhotoviteľ najneskôr do 5 dní odo dňa nadobudnutia účinnosti tejto Zmluvy predloží Objednávateľovi Harmonogram prác. Harmonogram prác bude zodpovedať požiadavkám Zmluvy. Po odovzdaní Harmonogramu prác patrí Objednávateľovi lehota na preskúmanie Harmonogramu prác v trvaní 3 dní.
  3. Zhotoviteľ vyhotoví Harmonogram prác tak, aby Zhotoviteľovi umožňoval postupné vyhotovenie a dokončenie Diela v stanovenej lehote podľa bodu 5.1. Harmonogram nemusí obsahovať konkrétne dátumy, avšak bude obsahovať vyjadrenie časovej náročnosti jednotlivých úkonov, činností a prác v dňoch. Harmonogram prác bude obsahovať stručný popis všetkých činností a prác, ich vzájomnú postupnosť a časovú nadväznosť. Nehľadiac na vyššie uvedené, z Harmonogramu prác musí byť zrejmá najmä časová nadväznosť nasledovných úkonov:

1. dodávka všetkého materiálu do Miesta plnenia,
2. montáž všetkých súčastí Diela,
3. dokončenie a odovzdanie Diela,
4. vykonanie prípadných prevádzkových skúšok.
   1. Zhotoviteľ je povinný v Lehote plnenia Zmluvy Dielo vyhotoviť tak, aby bolo spôsobilé na preberacie konanie podľa Článku VIII Zmluvy.
   2. Objednávateľ sa zaväzuje odovzdať Zhotoviteľovi Miesto plnenia najneskôr 30 pracovných dní odo dňa nadobudnutia účinnosti tejto Zmluvy a Zhotoviteľ sa zaväzuje Miesto plnenia bezodkladne prevziať. O odovzdaní a prevzatí Miesta plnenia vyhotovia Zmluvné strany Zápis o odovzdaní a prevzatí miesta plnenia, ktorý podpíšu za Zmluvné strany osoby oprávnené rokovať vo veciach technických. Odo dňa protokolárneho odovzdania a prevzatia miesta plnenia znáša nebezpečenstvo škody na Diele Zhotoviteľ.
   3. Miestom plnenia je ***administratívna budova MPRV SR, Šafaríkova 71, Rožňava*** *.*
   4. Zhotoviteľ je povinný začať vykonávať Dielo najneskôr do 15 pracovných dní odo dňa protokolárneho odovzdania a prevzatia miesta plnenia Zmluvy v súlade s Harmonogramom prác, v opačnom prípade má Objednávateľ nárok na odstúpenie od zmluvy.
   5. Zhotoviteľ je povinný bez zbytočného odkladu informovať Objednávateľa o vzniku akejkoľvek prekážky, ktorá bráni alebo sťažuje vykonanie Diela, a ktorá by mohla mať za následok omeškanie s vykonaním Diela, a to zápisom do stavebného denníka, ako aj osobne resp. telefonicky a to najneskôr v deň, kedy danú skutočnosť zistil.

**Článok VI**

**Zmluvná cena a platobné podmienky**

1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: .............EUR

Sadzba DPH: .............EUR

Cena s DPH: .............EUR

(slovom: .............EUR)

1. Zmluvná cena je pevná a je totožná s cenou, ktorú Zhotoviteľ predložil v Ocenenom výkaze výmer, ktorý tvorí Prílohu č. 3 Zmluvy. Zmluvná cena je platná počas celej doby trvania Zmluvy a zahŕňa všetky náklady nevyhnutné na riadne vyhotovenie a dokončenie Diela a zahŕňa v sebe všetky ostatné plnenia v rozsahu a na základe tejto Zmluvy. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých materiálov, súčiastok, dielov, cla, daní, personálneho zabezpečenia, pomocných konštrukcií, dopravy, zabezpečenia odvozu odpadu a akékoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť neobsahuje v ocenenom Výkaze výmer samostatnú položku, má sa za to, že cena za túto prácu/plnenie je zahrnutá v ostatných položkách oceneného Výkazu výmer.
2. Fakturácia bude prebiehať nasledovne:
3. Zhotoviteľ je oprávnený vystaviť a doručiť Objednávateľovi faktúru v pravidelných mesačných intervaloch, na základe skutočne vykonaných prác na Diele. Faktúra musí byť Objednávateľovi doručená najneskôr do 5 pracovných dní po uplynutí kalendárneho mesiaca, v ktorom sa Dielo vykonávalo. Prílohu mesačnej faktúry bude tvoriť Súpis vykonaných prác, ocenených na základe Výkazu výmer. Súpis vykonaných prác musí byť schválený a podpísaný Stavebným dozorom Objednávateľa,
4. Záverečnú faktúru je Zhotoviteľ oprávnený vystaviť najneskôr do 10 dní odo dňa protokolárneho odovzdania a prebratia Diela. Povinnú prílohu záverečnej faktúry tvorí Preberací protokol.
5. Každá faktúra bude vyhotovená v dvoch vyhotoveniach a zaslaná doporučeným listom alebo osobne doručená Objednávateľovi. Faktúra musí obsahovať náležitosti § 71 zák. č. 222/2004 Z. z. o dani z pridanej hodnoty v znení neskorších predpisov. Ak faktúra nebude úplná alebo bude obsahovať nesprávne údaje, vrátane Prílohy č. 3 tejto Zmluvy, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v takom prípade začne lehota splatnosti faktúry plynúť odznova od termínu predloženia novej bezchybnej faktúry.  
   Za deň zaplatenia sa považuje deň, keď bola čiastka pripísaná na účet Zhotoviteľa.

Okrem toho faktúra musí obsahovať:

* názov zákazky,
* predmet úhrady,
* IČO, názov Objednávateľa; IČO, názov Zhotoviteľa,
* IBAN Zhotoviteľa,
* číslo Zmluvy Objednávateľa,
* čiastku k úhrade spolu,
* dátum splatnosti faktúry.

1. Lehota splatnosti faktúr je 60 dní odo dňa ich doručenia Objednávateľovi. Zmluvné strany výslovne uvádzajú, že vzhľadom na skutočnosť, že predmet tejto Zmluvy je spolufinancovaný zo zdrojov Európskeho fondu regionálneho rozvoja (ďalej len „EFRR“) a štátneho rozpočtu SR, je lehota splatnosti faktúr v súlade s ustanovením § 340b Obchodného zákonníka a nie je v hrubom nepomere k právam a povinnostiam Zhotoviteľa podľa ustanovenia § 369d Obchodného zákonníka.

**Článok VII**

**Finančná pomoc**

* 1. Zmluvné strany berú na vedomie, že Dielo je spolufinancované zo zdrojov EFRR v rámci Operačného programu Kvalita životného prostredia (ďalej aj ako „OP KŽP“), a to nenávratným finančným príspevkom na základe Zmluvy o poskytnutí nenávratného finančného príspevku medzi *Objednávateľom* ako prijímateľom NFP a Poskytovateľom NFP , predmetom ktorej je úprava zmluvných podmienok a práv a povinností zmluvných strán pri poskytnutí nenávratného finančného príspevku za účelom spolufinancovania skutočne vynaložených oprávnených výdavkov na realizáciu schváleného projektu „Zníženie spotreby energie pri prevádzke administratívnej budovy MPRV SR  Rožňava“ (predmet tejto Zmluvy).
  2. *Objednávateľ* ako prijímateľ NFP na základe Zmluvy o poskytnutí nenávratného finančného príspevku je zaviazaný prijať poskytnutý NFP a v súlade s podmienkami stanovenými v Zmluve o poskytnutí finančného príspevku riadne realizovať projekt, na spolufinancovanie ktorého bol finančný príspevok určený. Prijímateľ NFP súčasne zodpovedá za zabezpečenie a efektívne a hospodárne čerpanie prostriedkov spolufinancovania, čo sa prostredníctvom tejto Zmluvy zaväzuje plniť aj Zhotoviteľ.
  3. Zhotoviteľ berie na vedomie, že NFP, a to aj každá jeho časť, je prostriedkom vyplateným zo štátneho rozpočtu Slovenskej republiky. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných všeobecne záväzných právnych predpisoch platných na území Slovenskej republiky, a to najmä v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon č. 523/2004 Z. z.“) a zákona č. 357/2015 Z. z o finančnej kontrole a audite a o zmene a doplnení niektorých zákonov (ďalej len zákon č. 357/2015 Z.z.).
  4. Zhotoviteľ sa zaväzuje, že strpí výkon kontroly zo strany oprávnených kontrolných zamestnancov v zmysle príslušných právnych predpisov EÚ, a že bude ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených právnych predpisov. Zhotoviteľ je najmä povinný umožniť vykonanie kontroly použitia finančného príspevku a preukázať oprávnenosť vynaložených nákladov a dodržanie podmienok poskytnutia finančného príspevku. Zhotoviteľ je povinný vytvoriť oprávneným kontrolným zamestnancom vykonávajúcim kontrolu primerané podmienky na riadne a včasné vykonanie kontroly a poskytnúť im bezodkladne potrebnú súčinnosť.
  5. Osoby oprávnené na kontrolu (kontrolní zamestnanci) sú najmä:

1. Poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. osoby prizvané orgánmi podľa písm. (i) – (vi) tohto bodu v súlade s príslušnými Právnymi predpismi.
   1. Osoby oprávnené na kontrolu môžu kedykoľvek vykonať u Zhotoviteľa kontrolu všetkých dokumentov súvisiacich s predmetom Zmluvy, ako aj vecnú kontrolu na realizácii Diela. Osoby oprávnené na kontrolu majú počas platnosti Zmluvy prístup ku všetkým dokumentom, ktoré súvisia s výdavkami na predmet Zmluvy a s plnením tejto Zmluvy. Kontrolní zamestnanci majú počas trvania realizácie schváleného projektu a 5 rokov po skončení realizácie schváleného projektu prístup ku všetkým originálom dokumentov Zhotoviteľa, súvisiacich so zhotovením Diela, ktorého vykonanie je predmetom tejto Zmluvy.
   2. Zhotoviteľ je povinný predložiť na požiadanie oprávnených kontrolných zamestnancov podľa bodu 7.5 tohto článku Zmluvy, pri kontrole originály dokumentov podľa tejto Zmluvy a na vyzvanie správneho orgánu alebo Objednávateľa predložiť všetky podklady, vykonané časti Diela a rozpracované Dielo na kontrolu.
   3. Zhotoviteľ musí zistené chyby a nedostatky odstrániť do 30 dní od ukončenia kontroly, alebo v odôvodnenom prípade v inom so Zhotoviteľom písomne dohodnutom termíne.
   4. Zhotoviteľ súhlasí s tým, že Európska komisia , Poskytovateľ NFP a Objednávateľ zverejňuje informácie o opatreniach podľa tejto Zmluvy a Zmluvy o poskytnutí NFP, ktorej prílohou je táto Zmluva, o ich konečnom zhodnotení a o subjektoch zúčastňujúcich sa na ich realizácii.
   5. Zhotoviteľ súhlasí so zverejnením údajov vyplývajúcich z tejto Zmluvy v rozsahu:

- názov Zhotoviteľa (subdodávateľa),

- adresa/sídlo,

- názov predmetu Zmluvy (podporovaného projektu),

- výška poskytnutého nenávratného finančného príspevku z OP KŽP.

* 1. Zhotoviteľ je povinný počas platnosti Zmluvy do 10 dní písomne informovať Objednávateľa, ak sa v súvislosti s plnením predmetu zmluvy začne voči nemu správne, súdne, exekučné alebo iné konanie, ktoré súvisí s predmetom plnenia tejto Zmluvy.
  2. Zhotoviteľ sa zaväzuje, že uvedie do všetkých ním vypracovaných podkladov a výstupov (napr. faktúry, dodacie listy, správy, korešpondencia k predmetu zmluvy a pod.) jasne a čitateľne, že sa na financovaní zámerov, ktoré sú predmetom tejto Zmluvy, spolupodieľa EÚ, a to takto:

„spolufinancované z prostriedkov EFRR “.

* 1. Objednávateľ (ako prijímateľ NFP) si v rámci záväzkového vzťahu so Zhotoviteľom vyhradzuje právo bez akýchkoľvek sankcií okamžite odstúpiť od Zmluvy so Zhotoviteľom v prípade, kedy ešte nedošlo k plneniu zo Zmluvy medzi Objednávateľom a Zhotoviteľom, a výsledky administratívnej finančnej kontroly verejného obstarávania zo strany poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok VIII**

**Preberanie Diela**

1. Preberanie Diela sa uskutoční až po dodaní, namontovaní a sprevádzkovaní celého Diela. Zhotoviteľ je povinný k preberaciemu konaniu predložiť Objednávateľovi nasledovné doklady:
2. žiadosť o vydanie Preberacieho protokolu,
3. dodací list – súpis vykonaných prác,
4. všetky doklady o nakladaní s odpadmi v zmysle zákona č. 79/2015 Z.z o odpadoch v znení neskorších predpisov,
5. správa o revíznej skúške od revízneho technika v zmysle platných právnych predpisov,
6. dokumenty v zmysle bodu 3.11 Článku III Zmluvy,
7. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, požiadaviek Objednávateľa alebo Právnych predpisov.

Pokiaľ Právne predpisy alebo záväzné časti STN EN ustanovujú vykonanie skúšok, osvedčujúcich zmluvne dohodnuté vlastnosti Diela, alebo jeho častí, musí prevedenie týchto skúšok alebo vyskúšanie, predchádzať prebratiu Diela, resp. jeho častí, správa o takto vykonaných skúškach tvorí prílohu Preberacieho protokolu.

1. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentmi podľa bodu 8.1. tejto Zmluvy. Predloženie výzvy na preberacie konanie Objednávateľovi znamená, že podľa názoru Zhotoviteľa je Dielo dokončené riadne a pripravené k prebratiu.
2. Za riadne dokončené Dielo sa považuje Dielo dokončené bez vád a v súlade s Opisom predmetu zákazky, Zmluvou a Právnymi predpismi.
3. Do piatich (5) dní odo dňa začatia preberacieho konania je Objednávateľ povinný:
4. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedokončených prác a vád, ktoré nebránia užívaniu Diela pre zamýšľaný účel; alebo
5. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.

V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa tohto bodu, má sa za to, že Preberací protokol bol vydaný k poslednému dňu tejto lehoty. Preberací protokol musí Zhotoviteľ podpísať.

1. Dňom vydania Preberacieho protokolu oboma Zmluvnými stranami podľa tohto článku prechádza na Objednávateľa vlastníctvo k Dielu a nebezpečenstvo škody na Diele.
2. Pre vylúčenie pochybností, ak bude mať Dielo k dátumu vydania Preberacieho protokolu podľa bodu 8.4 tejto Zmluvy zjavné vady zistené v rámci preberacieho konania podľa tohto článku, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, pokiaľ bol Preberací protokol vydaný po tomto dátume. Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.
3. V prípade, ak Objednávateľ vydá Preberací protokol podľa bodu 8.4.1 tejto Zmluvy s výnimkou drobných nedokončených prác a vád, ktoré nebránia užívaniu Diela, Objednávateľ určí Zhotoviteľovi primeranú lehotu na odstránenie týchto vád a nedorobkov. Pokiaľ Zhotoviteľ neodstráni vady a nedorobky v tejto dodatočnej lehote vzniká Objednávateľovi nárok na zaplatenie zmluvnej pokuty vo výške 50 € za každý aj začatý deň omeškania. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní.
4. O úplnom odstránení vád a nedorobkov podľa bodu 8.7 tejto Zmluvy, Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.

**Článok IX**

**Záručná doba a zodpovednosť za vady**

1. Zhotoviteľ zodpovedá za to, že Dielo bude mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené.
2. Záručná doba je stanovená v trvaní:
3. minimálne dvadsaťštyri (24) mesiacov) na dodané materiály prípadne viac, ak výrobca takú záručnú dobu poskytuje a
4. šesťdesiat (60) mesiacov na stavebné práce.

Záručná doba začína plynúť odo dňa podpísania Preberacieho protokolu oboma Zmluvnými stranami.

1. Aby bolo Dielo počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k odstráneniu vád Diela oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko.
2. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa.
3. Na odstránenie vád zistených a reklamovaných Objednávateľom v Záručnej dobe nastúpi Zhotoviteľ v lehote do štyridsaťosem (48) hodín od oznámenia Objednávateľom.
4. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne alebo e-mailom u Zhotoviteľa.
5. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Zhotoviteľ. Záručná doba sa predlžuje o dobu reklamácie vady Diela, teda dobu od uplatnenia reklamácie do odstránenia vady.
6. Zhotoviteľ znáša všetky náklady spojené s odstránením vád Diela.
7. V prípade, že odstránenie vád zo strany Zhotoviteľa nie je možné, Objednávateľ má voľbu výmeny vadnej časti Diela alebo zníženie ceny za Dielo podľa hodnoty zníženia kvality Diela, ako aj právo žiadať náhradu vzniknutej škody.

**Článok X**

**Osobitné dojednania**

* 1. Zhotoviteľ prehlasuje, že je poistený pre prípad zodpovednosti za škodu spôsobenú Objednávateľovi v súvislosti s vykonávaním Diela do výšky 300 000 € (tristotisíc eur), a to počas celej doby trvania tejto Zmluvy.
  2. V prípade, že sa preukáže, že Zhotoviteľ nebol počas trvania Zmluvy poistený alebo kedykoľvek počas trvania predmetných záväzkových vzťahov nemal platne uzatvorenú poistnú zmluvu v zmysle druhej vety bodu 10.1 tohto článku, Objednávateľ má právo odstúpiť od Zmluvy.
  3. Zhotoviteľ nie je oprávnený postúpiť alebo previesť práva a povinnosti vyplývajúce z tejto Zmluvy na tretiu osobu bez súhlasu Objednávateľa. V prípade porušenia tohto dojednania je Zhotoviteľ povinný uhradiť Objednávateľovi zmluvnú pokutu vo výške 30 % zo Zmluvnej ceny uvedenej v  bode 6.2. tohto článku.

**Článok XI**

**Riziko a zodpovednosť**

1. Zhotoviteľ zodpovedá bez obmedzenia za všetky škody vzniknuté jeho zavinením, ktoré vzniknú Objednávateľovi a iným osobám v Mieste plnenia Diela, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo ním poverenými Subdodávateľmi.
2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na spolufinancovanie predmetu Diela Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Projektovej dokumentácie, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
4. Zhotoviteľ nezodpovedá podľa tohto článku za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť:
   1. ktorá je mimo kontroly Zmluvnej strany,
   2. proti vzniku ktorej sa Zmluvná strana nemohla primerane zabezpečiť,
   3. ktorej sa Zmluvná strana po jej vzniku nemohla primerane vyhnúť alebo ju prekonať a
   4. ktorú nie je možné podstatne pripísať druhej Zmluvnej strane.

**Článok XII**

**Zmluvné sankcie**

1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 1,00 % zo Zmluvnej ceny Diela, a to za každý aj začatý deň omeškania.
2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
3. V prípade, ak Zhotoviteľ poruší akúkoľvek inú povinnosť uvedenú v tejto Zmluve, Objednávateľ vyzve Zhotoviteľa na nápravu takého porušenia s uložením primeranej lehoty na vykonanie nápravy, ak Zhotoviteľ ani v tejto lehote neodstráni porušenie jeho povinnosti resp. nevykoná nápravu, má Objednávateľ nárok na zaplatenie zmluvnej pokuty vo výške 200,- € za každý deň, pokiaľ porušenie povinnosti trvá, a to za každé porušenie samostatne.
4. V prípade porušenia akejkoľvek povinnosti Zhotoviteľa v zmysle Článku XV Zmluvy, má Objednávateľ právo na zaplatenie zmluvnej pokuty vo výške 500€ za každé porušenie samostatne.
5. Zaplatením zmluvnej pokuty na základe tejto Zmluvy nezaniká povinnosť splniť dohodnutý zmluvný záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.

**Článok XIII**

**Trvanie a ukončenie Zmluvy**

1. Táto Zmluva nadobúda platnosť dňom jej podpísania oboma Zmluvnými stranami.
2. Zmluvné strany berú na vedomie, že účinnosť tejto Zmluvy je podmienená účinnosťou Zmluvy o poskytnutí nenávratného finančného príspevku podľa bodu 7.1 Článku VII Zmluvy.
3. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
4. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
5. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
6. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
7. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
8. ak sa preukáže, že Zhotoviteľ predložil nepravdivé doklady alebo uviedol nepravdivé, neúplné alebo skreslené údaje,
9. ak Zhotoviteľ nesplní výzvu k náprave podľa bodu 4.14,
10. ak je zrejmé, že z dôvodov na strane Zhotoviteľa Dielo nebude vykonané riadne alebo včas,
11. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu),
12. zadá celé Dielo ako subdodávku alebo postúpi Zmluvu bez súhlasu Objednávateľa,
13. Zhotoviteľ vstúpil do likvidácie, na jeho majetok bol vyhlásený konkurz, ako aj vtedy, ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené
14. v ďalších prípadoch uvedených v Zmluve.
15. Objednávateľ môže v súlade s § 19 ods. 3 ZVO odstúpiť od Zmluvy, ak Zhotoviteľ nebol v čase uzavretia tejto Zmluvy zapísaný v registri partnerov verejného sektora alebo ak bol vymazaný z registra partnerov verejného sektora. Právo na odstúpenie Objednávateľovi vzniká aj v prípade nesplnenia povinností súvisiacich so zápisom do registra partnerov verejného sektora zo strany Subdodávateľa.
16. Objednávateľ má nárok odstúpiť od Zmluvy v prípade, ak nastanú okolnosti uvedené v §15 ods. 1 zákona o registri partnerov verejného sektora.
17. Objednávateľ je oprávnený odstúpiť od Zmluvy aj v prípade, ak Zhotoviteľ poruší ďalšie povinnosti, ktoré mu vyplývajú z ustanovení Zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od Zmluvy už po druhom porušení ktorejkoľvek povinnosti zo strany Zhotoviteľa, pričom Objednávateľ po prvom porušení povinnosti písomne upozorní Zhotoviteľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto Zmluvy. Objednávateľ v upozornení uvedie primeranú lehotu na nápravu, ak sa vyžaduje.
18. Objednávateľ je oprávnený vypovedať túto Zmluvu bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla Zhotoviteľa.
19. Ukončením tejto Zmluvy podľa tohto článku zanikajú všetky práva a povinnosti strán zo Zmluvy s výnimkou nároku na náhradu škody vzniknutej porušením zmluvy, nárokov na dovtedy vzniknuté zmluvné resp. zákonné sankcie a úroky z omeškania, nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časť predmetu zmluvy, ktorá bola do momentu odstúpenia zrealizovaná, ako aj s výnimkou povinností súvisiacich s odovzdaním a prevzatím časti predmetu zmluvy vykonanej do momentu odstúpenia, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy.

**Článok XIV**

**Komunikácia a doručovanie**

1. Zmluvné strany sa dohodli, že písomná komunikácia podľa tejto Zmluvy alebo v súvislosti s touto Zmluvou sa bude doručovať doporučene poštou, kuriérom alebo osobne ak nie je v Zmluve výslovne dohodnutá aj iná možnosť doručovania (napr. fax, email, sms alebo iné). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Čl. XV**

**Subdodávatelia a register partnerov verejného sektora**

1. Ak sa na Zhotoviteľa a jeho Subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“ a „register partnerov verejného sektora“), potom je Zhotoviteľ, ako aj jeho Subdodávatelia, povinný dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany Subdodávateľov.
2. Ak bol Zhotoviteľ ku dňu podpísania tejto Zmluvy zapísaný v registri partnerov verejného sektora v zmysle zákona o registri partnerov verejného sektora Zhotoviteľ je povinný Objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.
3. Ak bol Subdodávateľ v ktoromkoľvek rade ku dňu podpísania tejto zmluvy zapísaný v registri partnerov verejného sektora, Zhotoviteľ je povinný Objednávateľovi písomne oznamovať každú zmenu zapísaných údajov o subdodávateľovi v registri partnerov verejného sektora alebo výmaz subdodávateľa z registra partnerov verejného sektora, a to najneskôr do 10 dní odo dňa vykonania zmeny zapísaných údajov alebo výmazu.
4. Ak sa Zhotoviteľ stal partnerom verejného sektora po podpísaní tejto Zmluvy, zaväzuje sa túto skutočnosť Objednávateľovi písomne oznámiť najneskôr do 5 dní odo dňa nadobudnutia účinnosti právneho úkonu, na základe ktorého sa Zhotoviteľ partnerom verejného sektora stal.
5. V prípade ak o to Objednávateľ požiada, Zhotoviteľ je povinný predložiť Objednávateľovi všetky zmluvy uzatvorené za účelom plnenia tejto Zmluvy medzi Zhotoviteľom a jeho Subdodávateľmi
6. V prípade ak Zhotoviteľ mieni realizovať časť predmetu plnenia prostredníctvom Subdodávateľa, Prílohou č. 4 tejto Zmluvy je Objednávateľom schválený Zoznam Subdodávateľov, ktorí sa budú podieľať na realizácií predmetu plnenia (obchodné meno, sídlo alebo miesto podnikania, IČO a pod.), a tiež údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
7. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa.
8. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
   1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona o registri partnerov verejného sektora, ak to uvedený právny predpis predpokladá,
   2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
   3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
9. Návrh na zmenu Subdodávateľa spolu s dokladmi podľa bodu 15.8 písm. c) vyššie a aktualizovaným znením Prílohy č. 4 musí Zhotoviteľ predložiť Objednávateľovi najneskôr 20 pracovných dní pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 15.8 vyššie.

**Článok XVI**

**Spoločné a záverečné ustanovenia**

1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
2. Zmluva je vyhotovená v šiestich (6) rovnopisoch, pričom Objednávateľ obdrží štyri (4) rovnopisy a Zhotoviteľ obdrží dva (2) rovnopisy.
3. Zmluvné strany berú na vedomie, že zmena Zmluvy je možná len v súlade s § 18 ZVO a to za predpokladu, že sa nezmenia záväzky Zhotoviteľa, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
4. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
5. Táto zmluva nadobúda platnost dňom jej podpisu oboma zmluvnými stranami a účinnosť podľa bodu 13.2 Článku XIII Zmluvy, najskôr však dňom nasledujúcom po dni jej zverejnenia v Centrálnom registri zmlúv, ktorý vedie Úrad vlády SR.
6. Zmluvné strany výslovne súhlasia so zverejnením tejto Zmluvy v jej plnom rozsahu vrátene príloh v Centrálnom registri zmlúv.
7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
8. Neoddeliteľnou súčasťou Zmluvy sú prílohy:

*Príloha č. 1 – Opis predmetu zákazky*

*Príloha č. 2 – Projektová dokumentácia*

*Príloha č. 3 – Ocenený výkaz výmer*

*Príloha č. 4 – Zoznam subdodávateľov*

*Príloha č. 5 – Preberací protokol*

*Príloha č. 6 – Návrh na plnenie kritérií*

|  |  |
| --- | --- |
| V Bratislave, dňa | V , dňa |
| Za Objednávateľa | Za Zhotoviteľa |
| ......................................... | ......................................... |

*Príloha č. 1 – Opis predmetu zákazky*

*(prílohou sa stane Opis predmetu zákazky podľa Súťažných podkladov)*

*Príloha č. 2 – Projektová dokumentácia*

*(prílohou sa stane Projektová dokumentácia podľa Súťažných podkladov)*

*Príloha č. 3 - Ocenený výkaz výmer*

*(prílohou sa stane Výkaz výmer úspešného uchádzača)*

*Príloha č. 4 – Zoznam subdodávateľov*

*(doplní úspešný uchádzač)*

*Príloha č. 5 – Preberací protokol*

**PREBERACÍ PRTOKOL**

**vyplývajúcich zo Zmluvy o dielo zo dňa .....................(ďalej len „zmluva“)**

**Objednávateľ:** Ministerstvo pôdohospodárstva a rozvoja vidieka SR, Dobrovičova 12, 812 66 Bratislava, IČO: 00156621

**Zastúpený (meno a funkcia):**

**Zhotoviteľ (názov, sídlo, IČO):**

**Zastúpený (meno a funkcia):**

**Predmet preberacieho konania:**

**Objekt:**

**Druh prevzatej práce:**

**Číslo zmluvy zo dňa:**

**Termín vykonania prác:**

**Začiatok:** **Ukončenie:**

**Preberanie miesta plnenia sa uskutočnilo dňa: Ukončilo dňa:**

**Popis preberaných prác:** ..............................................................................................................................................................

**Celkové zhodnotenie vykonaných prác:**

.............................................................................................................................................................

**Stanovisko objednávateľa, že odovzdávané práce preberá alebo odmieta prebrať s uvedením dôvodov:** ..............................................................................................................................................................

..........................................................................................................................................................................

**Súpis zistených vad a nedorobkov:**

......................................................................................................................................................................................................................................................................................................................................

...................................................................................................................................................................

**a termín ich odstránenia**..............................................................................................................................................

**Ostatné práva a plnenia, ktoré objednávateľ a zhotoviteľ majú voči sebe (nezaplatené faktúry a pod.):**

...................................................................................................................................................................

...................................................................................................................................................................

...................................................................................................................................................................

**Súpis príloh k zápisu:**

1. zápisy o kontrole činností na častiach diela zakrytých v priebehu jeho realizácie..............................................................................................................................
2. certifikáty, záručné listy a atesty skutočne zabudovaných výrobkov (osvedčenia, osvedčenia o zhode)...............................................................................................................................
3. stavebný denník o priebehu zhotovovania diela.......................................................................
4. servisné a užívacie podmienky................................................................................................
5. revízna správa od revízneho technika k inštalácii bleskozvodu.....................................................
6. doklady o nakladaní s odpadmi v zmysle zákona č. 79/2015 Z.z o odpadoch v znení neskorších predpisov..............................................................................................................................................

**Súpis dodatočných prác, ktoré nie sú v obsiahnuté v zmluve alebo v dodatku k zmluve:**

..............................................................................................................................................................

.............................................................................................................................................................. ..............................................................................................................................................................

**Preberacie konanie ukončené a zápis podpísaný:**

v Bratislave, dňa:

**Podpis zástupcov zhotoviteľa a  objednávateľa:**

Zástupca zhotoviteľa: Zástupca objednávateľa:

.................................. ..................................

**Príloha č. 6 – Návrh na plnenie kritérií**

*(prílohou sa stane Návrh na plnenie kritérií úspešného uchádzača)*